Source: http://doarvolei.ro/cupa-romaniei-f-csm-lugoj-calificare-cupa-romaniei-alba-blaj/
Timestamp: 2018-12-09 20:29:36+00:00

Document:
Cupa României (f): CSM Lugoj s-a calificat în faza a doua, unde va întâlni pe Alba Blaj – Doarvolei
Acasă > Cupa Romaniei > Cupa României (f): CSM Lugoj s-a calificat în faza a doua, unde va întâlni pe Alba Blaj
CSM Lugoj s-a calificat in faza a doua a Cupei Romaniei (Foto: Facebook CSM Lugoj)
CSM Lugoj a câștigat, așa cum era de așteptat, și al doilea meci din dubla confruntare cu SCM U Craiova, din prima fază a Cupei României la volei feminin.
CSM Lugoj a câștigat azi cu scorul de 3-1 (25-23, 20-25, 25-16, 25-20) meciul cu SCM U Craiova, din manșa a doua a primei faze a Cupei României. Cum în prima manșă, disputată ieri, tot la Lugoj, gazdele se impuseseră cu 3-0, această formație s-a calificat fluierând în faza a doua, unde vor întâlni campioana, Alba Blaj. Meciurile vor avea loc abia în iarna și primăvara anului viitor, mai precis în 17 februarie – la Lugoj – și în 9 martie – la Blaj…
Nu pot să închei fără a felicita Lugojul pentru calificare, dar și fără a-mi exprima uimirea că Federația a acceptat să se joace meciul acesta cu aproape două luni mai devreme! Dubla manșă ar fi trebuit să se dispute, conform planificării, pe 18 noiembrie la Craiova și pe 2 decembrie la Lugoj. Partea bună e că s-a păstrat ziua de 2 pentru retur. Partea proastă e că e în alt anotimp…
Redevenind serioși, chiar nu pot înțelege cum de poate fi devansat un meci cu două luni! Evident, greșeala nu e la echipe sau la jucătoare, care nu și-au văzut decât de treabă și au făcut-o foarte profesionist. Dar, trecând în partea de conducere a celor două echipe, mi-e greu să înțeleg cum cineva acceptă două meciuri oficiale înaintea startului anunțat al campionatului (prima etapă e pe 10 octombrie). Nu dă bine, măcar din cauză că nu se respectă planul de pregătire stabilit de antrenori, plan care în mod normal trebuia să asigure intrarea în formă sportivă odată cu prima etapă, nu cu o săptămână mai devreme… Greseala cea mare este însă a Federatiei care, în mod normal, dacă a acceptat o asemenea devansare uriașă, e obligată moral măcar să accepte orice devansare sau amânare în campionatul nostru. Ceea ce va produce – nu-i așa? – un haos de nedescris într-un sport aflat și așa pe un drum propriu și uneori de neînțeles din afară.
Tag csm lugoj alba blaj cupa romaniei volei feminin csm lugoj calificare faza a doua cupa romaniei lugoj elimina craiova stiri sezon 2015/ 2016 cupa romaniei victorie csm craiova stiri victorie csm lugoj scmu craiova volei cupa romaniei feminin
One thought on “Cupa României (f): CSM Lugoj s-a calificat în faza a doua, unde va întâlni pe Alba Blaj”
Pingback: Cupa României (f): Miercuri se dispută trei meciuri din prima fază | Doarvolei

References: CSM 
 CSM 

CSM 
 CSM 

CSM 

CSM 
 csm 
 csm 
 csm 
 csm 
 CSM